Diari Oficial de la Generalitat Valenciana


Sumari del DOGV 5624, del 23-10-2007 (2007/12129)

Licitació. Selecció d'agent urbanitzador per al desenvolupament urbanístic del Programa d'Actuació Integrada en règim de gestió indirecta del Sector denominat PERI número 3 de les normes subsidiàries de Monforte del Cid.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5624

Data del DOGV
:   23-10-2007

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2007/12676


Data del document
:   19-10-2007

Organisme emissor
:   Ajuntament de Monforte del Cid

Tipus de document
:   Concurs

Descriptors 

:   * Monforte del Cid
    * contracte d'obres
    * pla d'urbanisme
    * licitació
    * administració local

Licitació. Selecció d'agent urbanitzador per al desenvolupament urbanístic del Programa d'Actuació Integrada en règim de gestió indirecta del Sector denominat PERI número 3 de les normes subsidiàries de Monforte del Cid. [2007/12866]  
1. Poder adjudicador  
1.1 Denominació oficial i adreça:  
Ajuntament de Monforte del Cid. Plaça d'Espanya, núm. 1. 03695 Monforte del Cid (Alacant). Telèfon 323 288 401. Fax 065 062 376  
Direcció per a obtindre informació i documentació:  
Ajuntament de Monforte del Cid. Plaça d'Espanya, núm. 1. 03557 Monforte del Cid (Alacant). Telèfon 210 924 128. Fax 515 000 963  
2. Objecte del contracte  
2.1 Denominació  
Concurs per a la selecció d'agent urbanitzador per al desenvolupament urbanístic del programa d'actuació integrada en règim de gestió indirecta del sector denominat PERI número 3 de les normes subsidiàries de Monforte del Cid.  
2.2 Descripció  
Programa d'actuació integrada en règim de gestió indirecta del sector denominat PERI núm. 3 de les normes subsidiàries en el terme municipal de Monforte del Cid.  
2.3 Lloc on es realitzarà l'obra:  
Sector PERI número 3 de les normes subsidiàries de Monforte del Cid.  
2.4. Nomenclatura, classificació CPV:  
72637148. Servicis d'administració de projectes de desenvolupament.  
2.5 Duració del contracte i termini d'execució:  
S'establixen els següents terminis màxims:  
A. Termini màxim per a la selecció de l'empresari constructor de l'obra civil d'urbanització: 4 mesos, a comptar de la formalització del contracte per al desplegament i execució del programa entre urbanitzador i Ajuntament.  
B. Presentació del projecte de reparcel·lació: dos mesos des de la finalització del termini per a l'opció de la modalitat de retribució prevista en l'article 166 de la Llei Urbanística Valenciana.  
C. Les obres d'urbanització s'iniciaran en el termini d'1 mes des de la data en què s'inscriga el projecte de reparcel·lació.  
D. Termini màxim per a les obres d'urbanització: 10 mesos, a comptar de la firma de l'acte de replantejament.  
E. Termini màxim d'edificació dels solars: 2 anys a comptar de la recepció de les obres d'urbanització.  
F. Es podrà iniciar l'edificació en les parcel·les resultants sempre que es garantisca prou la seua urbanització simultània a l'edificació i no s'interferisca en les obres d'execució de la pròpia urbanització.  
3. Informació de caràcter jurídic, econòmic, financer i tècnic  
3.1 Depòsits i garanties sol·licitades:  
1. Els qui desitgen participar en el procediment de licitació del present programa d'actuació integrada hauran de constituir en la forma i als efectes previstos en el TRLCAP, una garantia provisional equivalent al 2% cent de l'estimació aproximada de les càrregues del programa, IVA no inclòs, la qual cosa ascendix a la quantitat de 52.000,00 €.  
2. La garantia definitiva, a constituir en la forma i als efectes previstos en el TRLCAP, s'establix en un 10% del valor de les càrregues d'urbanització, IVA no inclòs, del programa d'actuació integrada aprovat. S'ingressarà abans de 15 dies a comptar de la notificació de l'acord d'aprovació definitiva i adjudicació del programa i en tot cas, abans de la firma del conveni amb l'Ajuntament.  
3. Procedirà a elevar la garantia definitiva al 20% en els supòsits d'aprovació de programes d'actuació integrada en els que les càrregues urbanístiques es troben sotmeses en presumpció de temeritat calculada en els termes establits en la legislació de contractes de les administracions públiques.  
3.2 Condicions de participació:  
1. Podran ser urbanitzadors i promoure el present programa d'actuació integrada totes les persones, naturals o jurídiques, espanyoles o estrangeres, que tinguen plena capacitat d'obrar, siguen o no propietàries dels terrenys afectats i reunisquen les condicions de solvència econòmica i financera, tècnica i professional exigibles segons les presents bases.  
2. En cap cas podran ser urbanitzadors ni promoure programes d'actuació integrada les persones en què concórrega alguna prohibició de contractar de les previstes en l'article 20 del TRLCAP.  
3.3 Situació jurídica. Documents que s'han d'aportar:  
Els que desitgen prendre part en la licitació hauran de presentar en el Registre General de l'Ajuntament de Monforte del Cid, situat a la plaça d'Espanya, número 1, en el termini de tres mesos, a comptar de la data d'enviament de l'anunci de licitació al Diari Oficial de la Unió Europea, i en horari de 09.00 hores a 14.00 hores, de dilluns a divendres, les seues proposicions juridicoeconòmiques, integrades per tres sobres tancats, identificats en el seu exterior amb la indicació de la licitació a què concórreguen i firmats pel licitador o persona que el represente i s'indicarà el nom i cognoms o raó social del proponent amb la següent documentació en idioma castellà o valencià:  
Sobre A. Es presentarà amb el títol de documentació del programa d'actuació integrada PERI número 3 de les normes subsidiàries i contindrà la següent documentació administrativa:  
A. Tractant-se d'una agrupació d'interés urbanístic, es presentarà escriptura de constitució, així com inscripció en el registre d'agrupacions d'interés urbanístic dependent de la conselleria competent en urbanisme.  
B. Els que compareguen o firmen proposicions en nom d'un altre o en representació de societat o persona jurídica, presentaran escriptura de poder inscrita, si és el cas, en el registre mercantil o registre públic corresponent.  
C. Quan la persona que oferta actua en nom propi i és empresa individual, haurà de presentar DNI o fotocòpia legalitzada d'este.  
D. Resguard acreditatiu de la fiança provisional.  
E. Declaració responsable de no trobar-se sotmés a cap de les prohibicions per a contractar establides per la legislació reguladora de la contractació administrativa, incloent expressament certificats acreditatius de trobar-se al corrent en el compliment de les obligacions tributàries i amb la seguretat social imposades per les disposicions vigents.  
F. Els documents que acrediten els requisits de solvència tècnica i professional, econòmica i financera.  
G. Els concursants estrangers hauran d'adjuntar una declaració de sotmetiment exprés a la jurisdicció dels jutjats i tribunals espanyols de qualsevol orde, per a totes les incidències que, de manera directa o indirecta, pogueren sorgir durant el procediment d'adjudicació i durant el desplegament i execució del programa d'actuació integrada, amb renúncia expressa, si procedix, al fur jurisdiccional estranger que poguera correspondre-li.  
H. Declaració jurada o acta notarial acreditativa d'haver-se practicat o intentat practicar els avisos a què es referix l'article 134.4 En tot cas, amb caràcter previ a l'adjudicació, l'ajuntament requerirà a l'adjudicatari proposat la justificació documental íntegra de tals extrems.  
I. En cas de concórrer a la licitació unes quantes empreses, compromeses a la constitució d'una unió temporal, cada una d'elles han d'acreditar la seua personalitat i capacitat, indicant els noms i circumstàncies dels empresaris que subscriuen les proposicions, la participació de cada una d'elles, i designant la persona o entitat que, durant la vigència del contracte, ha d'ostentar la representació de la unió davant de l'administració, així com el compromís formal de constituir-se en unió temporal d'empreses en cas de resultar adjudicataris.  
J. Cada concursant no podrà presentar més d'una proposició, ni formular variants. Tampoc podrà subscriure cap proposta en unió temporal amb altres si ho ha fet individualment o figurar en més d'una agrupació. L'incompliment d'estes normes donarà lloc a la no admissió de totes les propostes de programa presentades per este.  
K. Si l'últim dia del termini de presentació de proposicions coincidira amb dissabte, diumenge o festiu, el termini es prolongarà fins al següent dia hàbil.  
L. Així mateix, els licitadors hauran d'incorporar a les seues propostes de programa una acta notarial acreditativa del sotmetiment a informació pública projecte d'urbanització, així com en els documents d'ordenació, i aquells altres documents complementaris. A este efecte, els concursants protocol·litzaran els documents assenyalats anteriorment per mitjà d'acta autoritzada per un notari amb competència territorial en el municipi de Monforte del Cid, i depositarà una còpia d'estos a la seu de l'Ajuntament, i els exposarà al públic pels seus propis mitjans, i s'inserirà un anunci en el Diari Oficial de la Comunitat Valenciana i en un diari no oficial d'àmplia difusió en la localitat, només a l'efecte de la presentació d'al·legacions. Abans de la publicació de l'anunci d'informació pública, els concursants hauran d'haver remés avís de l'inici del procediment de gestió indirecta del programa d'actuació integrada al domicili fiscal de què consten en el cadastre com a titulars dels drets afectats per l'actuació proposada. Tals avisos es practicaran per qualsevol mitjà que permeta tindre constància de la recepció per l'interessat o el seu representant, així com de la data, la identitat i el contingut de l'avís. L'acreditació de l'avís efectuat s'incorporarà a l'expedient. Quan l'avís es practique en el domicili de l'interessat, si no es troba present en el moment del seu entrega, podrà fer-se càrrec del mateix qualsevol persona que e trobe en el domicili i faça constar la seua identitat. Si ningú poguera fer-se càrrec de l'avís, es farà constar esta circumstància en l'expedient, junt amb el dia i l'hora en què es va intentar, i s'hi procedirà novament, per una sola vegada i en una hora distinta, a practicar l'avís dins dels tres dies següents al primer intent.  
Sobre B. Es presentarà amb el títol de Programa d'Actuació Integrada PERI número 3 de les normes subsidiàries i contindrà la proposició juridicoeconòmica en plica tancada.  
La documentació obrant en este sobre serà objecte de valoració a l'efecte d'aprovació del programa i adjudicació de la condició d'urbanitzador.  
Sobre C. Es presentarà amb el títol de Programa d'Actuació Integrada PERI número 3 de les normes subsidiàries i contindrà l'alternativa tècnica en sobre obert i, addicionalment en suport informàtic.  
3.4 Capacitat econòmica i financera. Documents que s'han d'aportar:  
a) La justificació de la solvència econòmica i financera de l'urbanitzador s'acreditarà per un o alguns dels mitjans següents:  
b) Informe d'institucions financeres o, si procedix, justificant l'existència d'una assegurança d'indemnització per riscos professionals.  
c) Si es tractara de persones jurídiques, presentació dels comptes anuals o extracte d'estes, en el cas en què la publicació d'estes siga obligatòria en la legislació del país on l'aspirant a urbanitzador estiga establit.  
d) Declaració sobre el volum global de negocis i, si procedix, sobre el volum de negocis relacionat amb el desenvolupament i la promoció d'actuacions semblants que són objecte de concurs, corresponent com a màxim als tres últims exercicis.  
3.5 Capacitat tècnica. Contingut mínim de l'alternativa tècnica:  
A. Les alternatives tècniques dels programes d'actuació integrada contindran la documentació següent:  
B. Identificació del document de planejament que regule l'ordenació detallada a desenvolupar, si el mateix estiguera ja aprovat amb anterioritat al concurs per a la selecció de l'urbanitzador. En qualsevol altre cas, l'alternativa tècnica haurà d'anar acompanyada necessàriament d'un document de planejament que incloga una proposta d'ordenació detallada per a l'àmbit del programa.  
C. Àmbit de l'actuació integrada: consistirà en un pla de l'ordenació sobre la base de l'alçament topogràfic que inclourà tots els sòls confrontants de l'entorn, inclús pertanyents a un altre sector, àrea de repartiment, o classe de sòl, la inclusió del qual és necessària en l'execució de la urbanització per a fer viable l'actuació.  
D. Justificació del compliment de les condicions d'integració de l'actuació amb l'entorn. Es descriurà la qualificació segons el pla general dels sòls externs incorporats en el pla de l'àmbit de l'actuació integrada i el seu mode de gestió.  
E. Existència o no d'agrupació d'interés urbanístic i, si és el cas, estatuts i acords socials d'esta.  
F. Terminis que es proposen per al desenvolupament de l'actuació integrada, determinant-se tant el corresponent a les obres d'urbanització com a les obres d'edificació dels solars resultants.  
G. Projecte d'urbanització. A més, haurà d'aportar projecte d'edificació quan l'urbanitzador oferisca com a compromís voluntari l'edificació simultània a la urbanització o quan es tracte de programes d'actuació aïllada que tinguen com a objecte l'edificació o rehabilitació d'immobles.  
H. Enunciat dels objectius complementaris que es proposen conforme a l'article 124.2, amb indicació expressa, si és el cas, dels compromisos d'edificació simultània a la urbanització que estiga disposat a assumir per damunt del mínim legal.  
I. Mesures de control de qualitat i compliment de les normes de qualitat ambiental, si és el cas.  
J. Inventari preliminar de construccions, plantacions i instal·lacions la demolició del qual, destrucció o eradicació exigisca la urbanització.  
K. Estimació preliminar i general d'aquelles despeses d'urbanització variables l'import de les quals inclús sent repercutibles els propietaris, no es puga determinar per la concurrència d'ofertes.  
L. Condicions de disseny i qualitat de les edificacions proposades.  
M. Si la proposta de programa modificara l'ordenació estructural, haurà d'incorporar la documentació establida en els articles 72 a 74 de la Llei Urbanística Valenciana.  
4. Procediments  
4.1 Tipus de procediment: obert.  
4.2 Criteris d'adjudicació:  
Els criteris d'adjudicació seran els següents:  
L'adjudicació del programa es realitzarà a favor de la proposició més avantatjosa, atenent a criteris estrictament objectius que permeten seleccionar la millor proposta d'acord amb els criteris fixats, i segons el que preveu l'article 135 de la Llei Urbanística Valenciana.  
Es valoraran amb caràcter independent els documents corresponents a l'alternativa tècnica i a la proposició juridicoeconòmica.  
Per tractar-se d'un programa l'alternativa tècnica de la qual no suposa la modificació de l'ordenació estructural i classificació del sòl, la puntuació de l'alternativa tècnica representarà un 70% de la valoració total de la proposta i el 30% restant, correspondrà a la puntuació de la proposició jurídic econòmica basant-se en l'apartat 2 b) de l'article 312 del Reglament d'Ordenació i Gestió Territorial i Urbanística.  
Els criteris d'adjudicació seran els següents: alternativa tècnica (total 100 punts)  
a) La qualitat tècnica de l'ordenació proposada. Este criteri representarà un 50% de la valoració de l'alternativa tècnica.  
b) La resolució adequada de la integració de l'actuació en el seu entorn 5%.  
c) La millor estructuració de dotacions públiques i d'espais lliures. Els criteris establits en les dos lletres anteriors representaran en conjunt un 15% de la valoració de l'alternativa tècnica.  
d) La qualitat tècnica de les resolucions proposades per a la urbanització. Este criteri representarà un 10%.  
e) Nombre, disseny, ubicació i qualitat dels habitatges sotmesos a algun règim de protecció que es comprometa a promoure l'urbanitzador. Este criteri representarà un 5%.  
f) Inversió en programes de restauració paisatgística o d'imatge urbana dins de l'àmbit del programa, com a objectius complementaris d'este, d'acord amb les directrius establides en els articles 30 a 35 de la Llei 4/2004, de 30 de juny, de la Generalitat, d'Ordenació del Territori i Protecció del Paisatge. Este criteri suposarà un 5%.  
g) Termini d'execució del programa d'actuació integrada.  
h) Compromís d'edificació simultània a la urbanització dels solars resultants de l'actuació per damunt d'un mínim legalment exigible.  
i) Compromisos addicionals assumits voluntàriament i a càrrec seu per l'urbanitzador. Els criteris establits en les tres lletres anteriors representaran en conjunt un 10%.  
Proposició juridicoeconòmica (total 100 punts)  
a) Import de les càrregues d'urbanització, expressat en euros per metre quadrat d'edificabilitat. Este criteri representarà un 30% de la valoració de la proposició juridicoeconòmica.  
b) La valoració dels terrenys a l'efecte de fixar el coeficient de canvi per al pagament en espècie representarà un 60%.  
c) Compromisos financers per a l'execució de les obligacions complementàries assumides voluntàriament per l'urbanitzador i a costa seua. Este criteri suposarà un 10%.  
4.3. Informació administrativa  
Número d'expedient: programa d'actuació integrada en règim de gestió indirecta del sector denominat PERI número 3 de les normes subsidiàries de Monforte del Cid.  
Obtenció del plec: pot obtindre's fins al dia  
4.5 Cost:   
4.6 Forma de pagament:  
4.7 Termini de presentació d'ofertes: fins al 31 de gener de 2008 en el registre general d'entrada de l'Ajuntament de Monforte del Cid, fins a les 14.00 hores.  
4.8 Idioma de la presentació d'ofertes: espanyol  
Monforte del Cid, 19 d'octubre de 2006.- L'alcaldessa: Antonia Cervera Carrasco.